tammikuu 2020 – Pian ja hirmunopsaan
Ryhis, akvarelli
Ryhis menee tietenkin Ryhäsille. Kaveri tilasi kuvan ryhävalaasta ja tämä malli miellytti silmääni.
Maalaus on tehty Schmincken akvarelliväreillä Cansonin Montvall -paperille. Koko 24 cm x 32 cm.
Kirjoittaja adminJulkaistu 24.1.2020 27.1.2020 Kategoriat KuvisjuttujaAvainsanat AkvarelliJätä kommentti artikkeliin Ryhis
Viikon kuva 03/20, pikkuleipuri
Pojanpoika oli viikonloppuna yökylässä. Ikää on 2,5 vuotta ja vauhtia piisaa. Pyysin varmuuden vuoksi kaveria, kokkia, avuksemme kun aloimme leipoa pullaa eka kertaa. Voi että, niin hienosti poika oli mukana touhuissa ja hienoja, maukkaita pullia saimme aikaan!
Lapsenlapset on jotain tosi hienoa! On kiva ottaa pieni hoitoon aika ajoin ja luovuttaa tyytyväinen lapsi tyytyväisille vanhemmille, jotka ovat vähän saaneet levätä arjen tohinoista. Vastuu on jotenkin erilaista, kuin omien lasten kohdalla. Vaikka onkin koko ajan valmiustilassa, ettei satu mitään, voi kuitenkin ottaa rennosti. Ei haittaa, jos yksi päivä syödään mitä sattuu tai nukutaan miten sattuu. Pyrin kuitenkin huomioimaan vanhempien ohjeet hyvin tarkasti. Onneksi nuoreni ovat antaneet varsin vapaat kädet. Kun lapsi lähtee kotiinsa, voi taas huokaista ja levätä, jos tuntuu tarpeelliselta.
Kun poika syntyi, mietin isovanhemmuutta tosi paljon. Kun ihmisiltä kysytään, mitä he muistavat lapsuudesta, moni mainitsee hetket isovanhempien luona. Kalaretket vaarin kanssa ja leipomisen mummon kanssa. Rauhalliset hetket, kun ei ole kiire minnekään. Kuinka luettiin kirjaa ja leikittiin.
Kävimme vielä saunassa ja teimme kiuasmakkaraa. Mummolla aina maalataan ja nyt myös pyöritellään muovailuvahaa. Pukki toi jouluna muovailuvahaa ja se osoittautuikin mukavaksi hommaksi.
Kirjoittaja adminJulkaistu 19.1.2020 27.1.2020 Kategoriat Niitä-näitä, ValokuviaAvainsanat Viikon kuvaJätä kommentti artikkeliin Pikkuleipuri
#museoselfie
#museoselfie Järvenpään taidemuseossa
Tänään on kansainvälinen museoselfiepäivä, joten #museohaaste jatkuu Järvenpään taidemuseossa. Siellä oli illalla mahdollisuus piirtää elävää mallia, joten samalla kertaa tuli kuitattua #museohaasteen kaksi kohtaa: 24 tee ITE-taidetta ja tehtävä 3 museoselfie. Nyt on koossa 4/50 tehtävää.
Silmälaseissa on Järvenpään uusi logo, joka julkaistiin viime vuonna. Tägäsin Instagramin kuvan myös #järvenpääasia #luonnotar #JärvenpäänUusiLogo. Ideana korostaa järvenpääläisyyttä lähimuseossa.
Elävän mallin piirtäminen on haastavaa, mutta mielenkiintoista. Kehon osien suhteet, lihasten rakenne, varjostukset -monta mietittävää asiaa. Ensi tehtiin parin minuutin croquis-piirroksia, sitten 5 minuuttia ja lopuksi vielä pari 20 minuutin piirrosta.
Järvenpään taidemuseo jäljestää pari kertaa vuodessa mahdollisuuden elävän mallin piirtämiseen. Sinne pitää ilmoittautua erikseen ja museo tarjoaa välineet. Osallistumismaksu on kohtuullinen. Aivan ehdoton paikka myös lähivuosina!
Kirjoittaja adminJulkaistu 16.1.2020 27.1.2020 Kategoriat UncategorizedJätä kommentti artikkeliin #museoselfie
Kakkaraisia
Kakkaraisia, akvarelli + muste
Pääasiallisin maalaustyylini on vesivärit, mutta välillä on kiva lisätä yksityiskohtia musteella ja hiusterällä. Lyijykynällä tehty luonnos saa reilusti näkyä taustalta, eikä muutenkaan sureta, jos viirut ei ole ihan just kohdillaan. Rennolla otteella mennään!
Kirjoittaja adminJulkaistu 16.1.2020 Kategoriat KuvisjuttujaAvainsanat AkvarelliJätä kommentti artikkeliin Kakkaraisia
#museohaaste käyntiin Vantaan kaupunginmuseosta
Olen käyttänyt Museokorttia jo pidemmän aikaa ja tänä vuonna päätin osallistua museohaasteeseen. Siinä tehdään tehtäviä, jotka aktivoivat museossa käyntiä ja opastavat katsomaan näyttelyitä eri näkökulmista.
Tehtävä 1: Tee julkinen uudenvuodenlupaus: kuinka monessa museossa aiot vierailla vuoden 2020 aikana
Museoiden ja Museokortin suosio kasvoivat entisestään vuonna 2019. Kortilla vierailtiin museoissa lähes 1,4 miljoonaa kertaa, joka on 43 prosenttia enemmän kuin vuonna 2018. Museokorttien myynti kasvoi viidenneksellä. Museokortilla maksettiin museokäynti vuonna 2019 keskimäärin 8,7 kertaa.
10 Museokeskus Vapriikki, Tampereen museot
11 Didrichsenin taidemuseo
12 LUOMUS Luonnontieteellinen museo
13 Helsingin kaupunginmuseo, Hakasalmen huvila
14 Turun taidemuseo
18 Tampereen taidemuseo – Pirkanmaan aluetaidemuseo
Museokortti.fi
Vuoden 2020 ensimmäinen museokäyntini kohdistui Vantaan kaupunginmuseoon Tikkurilassa. Siellä olikin aika erikoinen näyttely, joka käsitteli kuolemaa.
Aihe tuli yllätyksenä, koska menin näyttelyyn sattumalta, ollessani muuten Tikkurilassa Vantaan aikuisopiston kurssilla.
Näyttelyn ruumisarkussa sai levätä hetken, kun vain otti kengät pois jalasta. Viikon kuva 02/02
Näyttely oli mielenkiintoinen ja kaunis. On paljon asioita, joita ei tule ajateltua arjessa. Kuolemaa ajattelee usein vain läheisen poismenon yhteydessä tai kun itse/läheinen sairastuu vakavasti. Nyt aiheeseen tuli konkretiaa monesta eri näkökulmasta.
”Maasta sinä olet tullut, maaksi olet jälleen tuleman.”
Näyttelymme Kohti tuntematonta kertoo kuolemasta. Kuoleman eri vaiheista, siihen valmistautumisesta, itse kuoleman hetkestä, hautauksesta, surusta ja muistamisesta, sekä siitä mitä meistä jää jäljelle kuoleman jälkeen.
Yksi näyttelyn teemoista on kuoleman parissa tehtävä työ. Näyttelyä varten on haastateltu eri alojen ammattilaisia, saattohoitajasta haudankaivajaan.
Näyttelyssä pyritään elämyksellisyyteen, valojen, äänimaailman, kuvien ja esineiden kautta. Historiallinen aikaperspektiivi näkyy siinä, miten hautauskäytännöt ovat aikojen kuluessa muuttuneet, mutta pääosa näyttelystä käsittelee sitä, mitä kuolema on nykypäivän yhteiskunnassa.
Moni asia saattaa kuitenkin kävijöitä, niin isoja kuin pieniäkin hämmentää, joten haluammekin näyttelyllä herättää ihmisiä keskustelemaan kuolemasta, tuosta tuntemattomasta ja pelottavastakin asiasta, joka koskettaa jokaista meitä, ennen pitkää.
Varsin koskettava oli osuus, jossa käsiteltiin vainajan varastoituja tavaroita. Kuinka elämän päättyessä, aikanaan tarpeettomiksi jääneet esineet muuttuvat entistä merkityksettömiksi. Häkkivarastossa näkyy koko elämänkaari ja kirjo.
Tässä kohteessa tuli hyvinkin täytettyä tehtävä numero 12: Vieraile mielestäsi vaikeaa tai tabuna pidettyä aihetta käsittelevässä näyttelyssä.
Caarpe Diem -elä hetkessä. Huomisesta emme tiedä mitään.
Oman läppärini työpöydältä löytyy kansio, jossa kerron läheisilleni, kenelle haluan poismenostani ilmoitettavan ja mitä toivon hautajaisilta ym.
Kirjoittaja adminJulkaistu 11.1.2020 13.1.2020 Kategoriat Niitä-näitä, ValokuviaAvainsanat #museohaaste, Museokortti, Viikon kuvaJätä kommentti artikkeliin #museohaaste käyntiin Vantaan kaupunginmuseosta
Kuvisjuttuja (23)
Niitä-näitä (6)
Akvarelli (20)
Viikon kuva (49)